b'\n_START_ARTICLE_\nKnji\xc5\xbeni stolp, Gent\n_START_PARAGRAPH_\nKnji\xc5\xbeni stolp, Boekentoren, je 64 m visoka stavba v Gentu v Belgiji, ki jo je zasnoval belgijski arhitekt Henry van de Velde. Je del univerzitetne knji\xc5\xbenice in hrani 3 milijone knjig. Stoji nasproti Blandijna, zgradb Filozofske fakultete.\n_START_SECTION_\nZgodovina\n_START_PARAGRAPH_\nLeta 1933 so slavnemu flamskemu arhitektu Henryju van de Veldeju (1863\xe2\x80\x931957) naro\xc4\x8dili, da oblikuje stavbo za knji\xc5\xbenico in in\xc5\xa1titute za umetnostno zgodovino, veterinarske \xc5\xa1tudije in farmacevtsko znanost Univerze v Gentu (Universiteit Gent) na zemlji\xc5\xa1\xc4\x8du nekdanje De Vreese Alley na Blandijnbergu. Lega na najvi\xc5\xa1jem polo\xc5\xbeaju v mestu je arhitektu ponudila enkratno prilo\xc5\xbenost, da Gentu da \xc4\x8detrti stolp, tokrat ne za zvonjenje, temve\xc4\x8d za knjige. S svojo vi\xc5\xa1ino 64 metrov se knji\xc5\xbeni stolp ob svojih srednjeve\xc5\xa1kih predhodnikih dviga nad Gentom, ozna\xc4\x8dujejo mestno veduto in univerzo postavi na zemljevid. Skupaj s tremi stolpi je tako imenovani Stolp modrosti pomagal Gentu uresni\xc4\x8diti sanje, ki jih je mesto imelo od takrat, ko je leta 1913 gostilo svetovno razstavo, da bi imelo parado stolpov. Slavnim trem stolpom iz srednjega veka: cerkev svetega Nikolaja, Gentski zvonik in stolnica svetega Bava se je pridru\xc5\xbeil modernisti\xc4\x8dni Knji\xc5\xbeni stolp._NEWLINE_Stolp je bil konstruiran v betonu, kar je bila takrat inovacija, uporabljena je bila inovativna tehnika drsnega opa\xc5\xbea. Ima obliko gr\xc5\xa1kega kri\xc5\xbea, ki simbolizira povezavo med \xc4\x8dasom in vesoljem ter zdru\xc5\xbeuje nebesa in zemljo. Dvajset nadstropij in \xc5\xa1tiri podzemne ravni omogo\xc4\x8dajo postavitev pribli\xc5\xbeno 46 kilometrov polic za knjige ali ve\xc4\x8d kot 3 milijone enot. Podpirajo\xc4\x8de navpi\xc4\x8dne \xc4\x8drte stolpa in knjige na policah so vodoravne \xc4\x8drte odprtih knjig na dolgih mizah veli\xc4\x8dastne \xc4\x8ditalnice, pravokotnega dvori\xc5\xa1\xc4\x8da, ki se koplje v dnevni svetlobi, in \xc4\x8ditalnice za rokopise, varno za\xc5\xa1\xc4\x8ditene pred dnevno svetlobo na severni strani stavbe. Stolp je bil odprt leta 1942, leta 1992 pa razgla\xc5\xa1en za spomenik leta.\n_START_SECTION_\nObnova\n_START_PARAGRAPH_\nSkoraj 70 let po njegovem dokon\xc4\x8danju se je za\xc4\x8dela temeljita rekonstrukcija, tudi znamenitega belvederja in \xc4\x8dudovite notranjosti. Po njej bo stolp dostopnej\xc5\xa1i \xc5\xa1ir\xc5\xa1i javnosti. Po drugi strani pa bo stavba izpolnjevala zahteve sodobnega upravljanja knji\xc5\xbenic, zlasti za\xc5\xa1\xc4\x8dito in upravljanje zbirk (klimatizacija, zamenjava zastarele s sodobno in u\xc4\x8dinkovitej\xc5\xa1o oskrbo). Stolp ne bo samo obnovljen, temve\xc4\x8d tudi temeljito posodobljen. Pod notranjim vrtom je zgrajen podzemni repozitorij (skladi\xc5\xa1\xc4\x8de, ki hrani izlo\xc4\x8deno knji\xc5\xbeni\xc4\x8dno gradivo nekaterih knji\xc5\xbenic); dokon\xc4\x8dan je bil leta 2014, tako da se knjige lahko iz stolpa prenesejo v podzemlje in se lahko nadomesti betonska lupina stolpa. To je delo skupine arhitektov Robbrechta in Daema. Rekonstrukcija se je za\xc4\x8dela leta 2012 in bo trajala vsaj do leta 2017, ko Gentska univerza praznuje 200. rojstni dan._NEWLINE_Postopek za rekonstrukcijo je za\xc4\x8del zasebnik Andre Singer, ki je za\xc4\x8del kampanjo, po kateri se je univerza za\xc4\x8dela zavedati velike arhitekturne vrednosti stavbe in potrebe po obnovi.\n_START_SECTION_\nZanimivosti\n_START_PARAGRAPH_\nMed drugo svetovno vojno je stolp zavzela nem\xc5\xa1ka vojska zaradi razgleda na mesto._NEWLINE_V belvederu je miza za biljard in samo stanovalci te stavbe vedo, kako je pri\xc5\xa1la tja ..._NEWLINE_Knji\xc5\xbeni stolp ima okoli 46 kilometrov knjig in drugega gradiva._NEWLINE_Leta 2007 je flamski televizijski center VRT nominiral belvedere knji\xc5\xbenega stolpa za svoj program Monumentenstrijd. Boj med spomeniki je temeljil na popularni oddaji BBC-ja Restoration, ki je imela veliko gledalcev v Belgiji (belvedere je opazovalnica na strehi z brezmejno panoramo, priljubljena v velikih javnih stavbah)._NEWLINE_3. aprila 2013 je Knji\xc5\xbeni stolp zazvonil v logotipu Googla ob praznovanju 150. rojstnega dne Henryja van de Velda.'